എട്ടുമാസം പ്രായമായ കുഞ്ഞിന്റെ ചികിത്സാധനസമാഹരണത്തിന് വെള്ളിമെഡല് ലേലം ചെയ്ത് ഒളിമ്ബിക്സ് ജേതാവ് വാര്സോഎട്ടുമാസം പ്രായമായ കുഞ്ഞിന്റെ അടിയന്തര ഹൃദയ ശസ്ത്രക്രിയയ്ക്ക് ചികിത്സാധനസമാഹരണം നടത്താന് ഒളിമ്ബിക്സ്് ജേതാവ് വെള്ളിമെഡല് ലേലം ചെയ്തു. പോളിഷുകാരിയായ ജാവലിന് ത്രോ താരം മരിയ ആന്ഡ്രജിക് ആണ് ഒളിമ്ബിക്സ് മെഡല് ലേലം ചെയ്തത്. 2020 ടോക്കിയോ ഒളിമ്ബിക്സ് വെള്ളിമെഡല് ജേതാവാണ് മരിയ. ഒളിമ്ബിക്സ് മെഡല് നേട്ടത്തിന് ശേഷം ദുരിതമനുഭവിക്കുന്നവരെ സഹായിക്കണമെന്ന മരിയയുടെ ആഗ്രഹമാണ് ഇതോടെ സഫലമായത്. ഫേസ്ബുക്കിലൂടെയാണ് താരം തന്റെ സഹായത്തിന് അര്ഹനായ കുഞ്ഞിനെ കണ്ടെത്തിയത്. ഗുരുതരാവസ്ഥയിലുള്ള എട്ട് മാസം പ്രായമായ പോള് മിലോസെക്ക് അടിയന്തരശസ്ത്രക്രിയക്ക് പണം കണ്ടത്തുന്നതിനായി ഏറെ ബുദ്ധിമുട്ടിയിരുന്നു. ടോട്ടല് അനോമാലസ് പള്മണറി വെനസ് കണഷന് എന്ന അസുഖമാണ് കുഞ്ഞിന്. ഇത് പ്രധാനമായും ശ്വാസകോശ സിരകളെയും ഹൃദയത്തെയുമാണ് ബാധിക്കുന്നത്. മിസോക്കിന്റെ അടിയന്തര ചികിത്സക്ക് 1.5 ദശലക്ഷം പോളിഷ് സ്ലോട്ടി 2.86 കോടി ഇന്ത്യന് രൂപ ആവശ്യമായിരുന്നു. വെള്ളിമെഡല് ലേലം ചെയ്തതിലൂടെ ഏകദേശം 1.4 കോടി രൂപ സമാഹരിച്ചു.താരത്തിലൂടെ കുഞ്ഞിന്റെ വിവരമറിഞ്ഞ് നിരവധി പേര് സഹായവുമായി മുന്നോട്ട് വന്നിട്ടുണ്ട്. എന്നാല് ഒളിമ്ബിക്സ് മെഡല് ലേലം ചെയ്തതിനെ അനുകൂലിച്ചും പ്രതികൂലിച്ചും നിരവധി പേരാണ് സമൂഹമാദ്ധ്യമങ്ങളിലൂടെ രംഗത്തെത്തിയിരിക്കുന്നത്.